b'\n_START_ARTICLE_\nPeter Andersson (j\xc3\xa4\xc3\xa4kiekkoilija, 1991)\n_START_SECTION_\nSeuraura\n_START_PARAGRAPH_\nAndersson on \xc3\x85storps IK:n kasvatti ja on pelannut juniorina sittemmin my\xc3\xb6s R\xc3\xb6gle BK:ssa. H\xc3\xa4n siirtyi 16-vuotiaana Fr\xc3\xb6lunda HC:hen kaudeksi 2007\xe2\x80\x932008 ja Andersson pelasi my\xc3\xb6s ensimm\xc3\xa4isen ja kauden ainoaksi j\xc3\xa4\xc3\xa4neen Elitserien-ottelunsa 2. helmikuuta 2008 Skellefte\xc3\xa5 AIK:ta vastaan. Andersson sai ottelussa j\xc3\xa4\xc3\xa4aikaa 17 sekuntia. H\xc3\xa4n pelasi suurimman osan kaudestaan Fr\xc3\xb6lundan J20-junioreissa, joissa Andersson voitti kauden p\xc3\xa4\xc3\xa4tteeksi J20 SuperElitin mestaruuden. Kaudella 2008\xe2\x80\x932009 h\xc3\xa4n ei saanut tililleen otteluakaan Elitserieniss\xc3\xa4, vaan se eteni kokonaan Fr\xc3\xb6lundan junioreissa._NEWLINE_Vancouver Canucks varasi Anderssonin viidennell\xc3\xa4 kierroksella 143. pelaajana NHL:n varaustilaisuudessa 2009. Andersson pelasi varsinaisella Elitserienin tulokaskaudellaan 2009\xe2\x80\x932010 21 runkosarjaottelua tehopistein 1+4=5. H\xc3\xa4n teki ensimm\xc3\xa4isen Elitserien-maalinsa 14. tammikuuta 2010 Link\xc3\xb6pings HC:n Fredrik Norrenan taakse. Andersson pelasi kauden aikana my\xc3\xb6s lainalla sarjatasoa alempana HockeyAllsvenskan-joukkue Bor\xc3\xa5s HC:ss\xc3\xa4. Rannevamma teki h\xc3\xa4nen kaudestaan kuitenkin hieman rikkonaisen. Andersson teki helmikuussa 2010 vuoden mittaisen Elitserien-sopimuksen Fr\xc3\xb6lundan kanssa. Kes\xc3\xa4kuussa 2010 h\xc3\xa4n teki kolmivuotisen tulokassopimuksen NHL-seura Vancouver Canucksin kanssa, mutta Andersson pelasi kauden 2010\xe2\x80\x932011 kuitenkin viel\xc3\xa4 lainalla Fr\xc3\xb6lundassa, jossa h\xc3\xa4n pelasi 27 runkosarja- ja 11 European Trophy -ottelua j\xc3\xa4\xc3\xa4den ilman tehopisteit\xc3\xa4. Yli puolet kaudestaan Andersson pelasi kuitenkin Bor\xc3\xa5sissa. H\xc3\xa4n vahvisti my\xc3\xb6s Fr\xc3\xb6lundan J20-junioreita kev\xc3\xa4\xc3\xa4n 2011 pudotuspeleiss\xc3\xa4, jotka p\xc3\xa4\xc3\xa4ttyiv\xc3\xa4t J20 SuperElitin mestaruuteen. _NEWLINE_Kaudeksi 2011\xe2\x80\x932012 Canucks lainasi Anderssonin Allsvenskan-joukkue \xc3\x96rebro HK:hon. Kolme seuraavaa kautta h\xc3\xa4n pelasi Canucksin organisaatiossa. Anderssonin AHL:n tulokaskausi 2012\xe2\x80\x932013 Chicago Wolvesissa toi h\xc3\xa4nelle 42 runkosarjaottelussa tehot 1+7=8. Kaksi seuraavaa kautta h\xc3\xa4n pelasi Canucksin uudessa farmijoukkueessa, Utica Cometsissa. Kaudella 2014\xe2\x80\x932015 Andersson eteni joukkueen kanssa aina Calder Cup -finaaleihin saakka, mutta mestaruuden vei kuitenkin Manchester Monarchs otteluvoitoin 4\xe2\x80\x931._NEWLINE_Kaudeksi 2015\xe2\x80\x932016 Andersson palasi kotimaahansa ja siirtyi pelaamaan SHL:\xc3\xa4\xc3\xa4 (ent. Elitserien) aiempaan seuraansa \xc3\x96rebroon. Kaudeksi 2017\xe2\x80\x932018 h\xc3\xa4n siirtyi kaksivuotisella sopimuksella V\xc3\xa4xj\xc3\xb6 Lakers HC:n riveihin.\n_START_SECTION_\nMuuta\n_START_PARAGRAPH_\nPeterin isoveli on Tomas Andersson on pelannut Ruotsin alemmissa sarjoissa.'